Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 724/14/8811	Trebišov, 16.3.2015
EEČ : 2-69-91-2015

U Z N E S E N I E

Trestná vec:	obvinený XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Trebišov
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX XXXXX, 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 139,00 € 
b.	Peňažná suma určená na všeobecne prospešné účely: 150,00 € 
c.	Konkrétny adresát peňažnej sumy určenej na všeobecne prospešné účely: Rodičovské združenie pri XXXXX 
d.	Suma odovzdaná štátu na peňažnú pomoc obetiam trestnej činnosti: 150,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom odd.Trebišov              - železničná p pod spisovou značkou KRP-198/Ž-TV-KE-2014.
	Ako pracovník firmy Gepstav, s. r. o., XXXXX, dňa 02.09.2014 v čase o 17.40 h v úseku žst. XXXXX km 0,553 pri výkopových prácach kanalizácie nedodržal podmienky stavebného povolenia a vytýčenia podzemného telekomunikačného a zabezpečovacieho zariadenia ŽSR pre danú stavbu, čím následne došlo k pretrhnutiu zabezpečovacích káblov slúžiaceho na ovládanie priecestného zabezpečovacieho zariadenia, ktoré sa stalo nefunkčným, čím pre XXXXX, SMSÚ KT XXXXX, Kollárová 10, XXXXX bola spôsobená materiálna škoda vo výške 139,- €.

Odôvodnenie: 
Uznesením povereného príslušníka KR PZ, OŽP, oddelenie železničnej polície PZ v XXXXX sp. zn. KRP-198/Ž-TV-KE-2014 zo 06.11.2014 bolo začaté trestné stíhanie a dňa 15.12.2014 vznesené obvinenie XXXXX pre vyššie uvedený prečin, na tom skutkovom základe, ako je uvedené vo výroku tohto uznesenia. 

Z vyjadrenia poškodenej strany, zastúpenou XXXXX pred mediačným úradníkom Okresného súdu v XXXXX vyplýva, že obvinený XXXXX uhradil dlžnú sumu pre poškodenú stranu Železnice SR, OR, SMSÚ KT XXXXX, Kollárová 10, 041 50 XXXXX v plnej výške a preto poškodená strana nežiada náhradu škody. 

Dňa 27.02.2015 zložil obvinený XXXXX na účet Krajskej prokuratúry v Košiciach peňažnú sumu vo výške 300,- (tristo) €. Zo záznamu o zložení peňažnej sumy obvinená určila 50 % sumy, t. j. 150,- € štátu na peňažnú pomoc poškodeným podľa osobitného predpisu a 50 % zo zloženej sumy, t. j. 150,- € určil Rodičovskému združeniu pri Základnej škole, XXXXX, č. účtu SK0409000000000105833818-SLSP  XXXXX

Z uvedeného teda vyplýva, že obvinený i zástupca poškodenej strany súhlasili so schválením zmieru, obvinený vyhlásil, že spáchal skutok, pre ktorý je stíhaný. Taktiež uviedol, že škodu pre poškodenú stranu uhradil a zložil na účet Krajskej prokuratúry v Košiciach peňažnú sumu určenú konkrétnemu adresátovi                    na všeobecne prospešné účely a táto peňažná suma nie je zrejme neprimeraná závažnosti spáchaného trestného činu. Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem,         na osobu obvineného a na jeho osobné a majetkové pomery, prokurátor považoval takýto spôsob rozhodnutia za dostačujúci a preto zmier medzi obvineným na jednej strane a poškodenou stranou na strane druhej schválil a trestné stíhanie proti obv. XXXXX zastavil. 

Po vykonateľnosti uznesenia o schválení zmieru a zastavení trestného stíhania v predmetnej veci nariaďuje sa učtárni Krajskej prokuratúry v Košiciach, aby bola suma 150,- € poukázaná štátu na peňažnú pomoc poškodeným podľa osobitného predpisu a suma 150,- € Rodičovskému združeniu pri Základnej škole, Pribinova, 075 01  XXXXX č. účtu SK0409000000000105833818-SLSP  XXXXX

Poučenie: 
Proti tomuto uzneseniu sťažnosť nie je prípustná ( § 215 ods. 6  Tr. poriadku).

JUDr. Juraj Bók
prokurátor